На основу члана 2. став 1. тачка 1), члана 10. став 2. тачка 2) и члана 38. став 3. Закона о планском систему Републике Србије (,,Службени гласник Републике Србије'', број 30/2018) и члана 37. став 1. тачка 7) Статута Града Ниша (,,Службени лист Града Ниша'', број 88/2008, 143/2016 и 18/2019),

 Скупштина Града Ниша на седници одржаној дана \_\_\_\_\_\_\_ 2024. године, доноси

**О Д Л У К У**

**О УСВАЈАЊУ ПРОГРАМА ЗАПОШЉАВАЊА ГРАДА НИША ЗА ПЕРИОД ОД 2024. ДО 2026. ГОДИНЕ СА АКЦИОНИМ ПЛАНОМ ЗА ЊЕГОВО СПРОВОЂЕЊЕ**

**Члан 1.**

Усваја се Програм запошљавања Града Ниша за период од 2024. до 2026. године са акционим планом за његово спровођење.

**Члан 2.**

ТекстПрограма запошљавања Града Ниша за период од 2024. до 2026. године са акционим планом за његово спровођење саставни је део ове одлуке.

**Члан 3.**

Ову одлуку објавити у Службеном листу Града Ниша.

Број:

Датум:

**СКУПШТИНА ГРАДА НИША**

 **ПРЕДСЕДНИК**

 доц. др Бобан Џунић

 ***О б р а з л о ж е њ е***

 Правни основ за доношење Одлуке о усвајању предлога ,,Програма запошљавања Града Ниша за период од 2024. до 2026. године са акционим планом за његово спровођење“, садржан је у члану 2. став 1. тачка 1), члана 10. став 2. тачка 2) и члану 38. став 3. Закона о планском систему Републике Србије (,,Службени гласник Републике Србије'', број 30/2018), који прописује да се исти усваја од стране Скупштине јединице локалне самоуправе на предлог надлежног извршног органа јединице локалне самоуправе.

 Чланом 37. став 1. тачка 7) Статута Града Ниша (,,Службени лист Града Ниша'', број 88/2008, 143/2016 и 18/2019), прописано је, између осталог, да скупштина Града Ниша доноси прописе и друге опште акте.

 Радна група је током априла месеца 2024. године, одржала један радни састанак који је био отворен и за друга заинтересована лица која су могла да изнесу одговарајуће предлоге и препоруке у циљу израде будућег Програма.

 Градско веће Града Ниша, је дана 16.04.2024. године, донело је Закључак о утврђивању времена, места и начина спровођења јавне расправе о нацрту ,,Програма запошљавања Града Ниша за период од 2024. до 2026. године са акционим планом за његово спровођење“.

 Након одржане јавне расправе, сачињен је и Извештај о спроведеној јавној расправи о нацрту ,,Програма запошљавања Града Ниша за период од 2024. до 2026. године са акционим планом за његово спровођење“, који је објављен на званичној интернет страни града ([www.ni.rs](http://www.ni.rs)) и такође представља саставни део Програма у форми прилога. Тиме су се стекли услови да локални Савет за запошљавање Града Ниша да позитивно мишљење о Програму, а Скупштина Града Ниша изгласа његово усвајање.

 Програм запошљавања Града Ниша за период од 2024. до 2026. године са акционим планом за његово спровођење (у даљем тексту: Програм) представља основни инструмент спровођења активне политике запошљавања на територији града, којим се дефинишу приоритети и циљеви политике запошљавања и утврђују мере које ће се реализовати у наредном трогодишњем периоду, a све у циљу повећања запослености. Овај Програм према Закону о планском систему РС представља документ јавне политике и поред његове усаглашености са истим мора бити усаглашен и са Планом развоја града Ниша за период од 2021. до 2027. године. Истовремено, чекује се да се на овакав начин успори/ заустави тренд исељавања, постигну бољи резултати у демографији и побољша квалитет живота.

Одлуком о буџету Града Ниша за 2024. годину, за реализацију мера запошљавања предвиђених ЛАПЗ издвојено је 25 милиона динара.

Мере подршка самозапошљавању, субвенције за запошљавање незапослених лица из категорије теже запошљивих и стручну праксу реализоваће Национална служба за запошљавање филијала Ниш кроз суфинансирање из буџета Града Ниша и буџета РС. Доношење одлуке о корисницима субвенција и лицима која се укључују у меру је у надлежности Националне службе за запошљавање филијале Ниш, на основу извршене оцене, селекције и рангирања захтева.

Меру Гаранција за младе реализоваће Национална служба за запошљавање на основу претходно постигнутог споразума са Градом Нишом, а конкретне мере и активности биће прецизиране у наредном периоду. Подела обавеза и одговорности између Града Ниша и Националне службе за запошљавање биће ближе прецизирани Споразумима о уређивању међусобних права и обавеза у реализацији програма или мера активне политике запошљавања.

Меру спровођења обука информатичке писмености теже запошљивих лица реализоваће Град Ниш, користећи капацитете СКИП Центра и сарађујући превасходно са Нацоналном службом за запошљавање филијалом Ниш и Центром за социјални рад из Ниша.

Праћење и мерење резултата које овај Програм предвиђа биће извршени од стране Локалног савета за запошљавање Града Ниша и Националне службе за запошљавање филијале Ниш, који ће се старати о динамици и квалитету реализације предвиђених мера.

 **ДИРЕКТОР**

 Душан Радивојевић